Prietenie

In urma unui denunt primit de la politia orasului Strasbourg, s-a facut o descindere la locuinta familiei Albrecht, compusa din Antonie (sotul), Chantal (sotie) si Michael (fiul, in varsta de trei ani). Ce-a putut constata politia ? Familia traia intr-o mizerie greu de imaginat pentru zilele noastre. Faptul cel mai grav din constatarile facute se referea la fiul lor, Michael. Acesta a fost gasit intr-o camaruta, livid, nemancat, plin de rani, impreuna cu un caine. Primul sau gest cand a fost descoperit, a fost acela de a se adaposti langa cainele sau Sultan, ca acesta sa-l protejeze. Michael aproape ca nu stia sa vorbeasca. Acestui spectacol halucinant, i s-a pus capat odata cu arestarea sotilor Albrecht si cu trimiterea urgenta a copilului la spital pentru primele ingrijiri. Cainele a fost trimis la sediul societatii pentru protectia animalelor. Despartirea dintre copil si caine a fost dramatica. Michael plangea si tipa invocand mereu numele prietenului sau patruped, in timp ce Sultan dadea semne de nesupunere si urla cand a fost despartit de amicul sau. A urmat o perioada de timp in care cei de la protectia animalelor au putut constata ca Sultan refuza sa manance si slabeste pe zi ce trece. Cand au vazut ca starea cainelui se inrautateste din ce in ce mai mult s-au decis sa il duca pe Sultan la orfelinatul unde se gasea internat micutul Michael. Toti cei care au fost prezenti la revedere au declarat ca au asistat la un spectacol unic. Impresionati de desfasurarea acestei neobisnuite intamplari si tinand seama ca sotilor Albrecht li s-a retras dreptul de a-l creste pe Michael, numeroase familii din Strasbourg au cerut dreptul autoritatilor de a-l infia pe Michael, si bineinteles, concomitent sa-l ia si pe amicul sau patruped.